As jy nog nie die storie gelees het nie, wees bewus dat die beskrywings hieronder die storie tot 'n mate verklap. Lees hierdie beskrywings om jouself aan details te herinner, of om die storie in breë trekke te verstaan as jy nie lus het om die hele argief deur te lees nie. Daar is ook 'n paar details wat nie vanuit die storie afgelei kan word nie.
Nasionaliteit: Oorspronklik van Suid-Afrika op die planeet Aarde; tans op die planeet Pretoria woonagtig
Opsomming: Louwrens word aanvanklik as 'n jong Suid-Afrikaanse man voorgestel. Hy besit sy eie koerierdiens. Nadat hy 'n geheimsinnige toestel in die Karoo vind en dit per ongeluk aktiveer, word hy via 'n energiestraal na 'n ander planeet verplaas. Daar aangekom verander sy liggaan na die van 'n tienerseun van die plaaslike spesie. Die bewoners van die planeet besit egter oor bekende Suid-Afrikaanse tale en kulture, en hy vind dit dus maklik om aan te pas. Hy doen hom as weeskind voor en word deur die Du Toit familie aangeneem. In die skool ontdek hy dat Aardbewoners (spesie Homo Sapiens Sapiens) van 'n moorddadige ras namens die Om-Ankh afstam. 'n Paar jaar later ontmoet hy 'n Japannees/Suid-Afrikaanse meisie namens Jane Onoda wat baie geÃ�ï¿½Ã�Â¯nteresseerd in die geskiedenis van die Om-Ankh is ...
Opsomming: As kind het Jane die besetting en vernietiging van die planeet Atlantis deur die Om-Ankh beleef. Haar familie is in kernaanvalle oorlede. Toe die Atlantiërs hulle planeet ten einde raad ontruim, is sy op 'n vlugtelingskip geplaas. Almal aan boord was in 'n vorm van kunsmatige hibernering geplaas om die reis te kan deurstaan. Ongelukkig het die skip probleme opgetel, wat veroorsaak het dat die hibernerende vlugtelinge hulle bewussyn behou het, maar verlam is en sonder sintuie gelaat is. Tien duisend jaar later is die skip deur navorsers op die planeet Marion ontdek. Van almal wat op die skip was, was Jane die enigste een wat nie intussen mal geword het nie. Sy word deur 'n sielkundige opgepas wat haar skool toe stuur om haar toe te laat om "normaal" te ontwikkel. Daar ontmoet sy Louwrens en leer sy hom vertrou, min wetende dat hy van Om-Ankhse herkoms is ...